དཔེ་ཆོས་ཕལ་ཆེར་བྱུང་རབས་སྔ་ལ་བརྡ་སྤྲོད་པའི་ནུས་པ་ཆེ་བས་མི་དམངས་རྒྱ་ཆེ་བས་བཤད་དགའ་ཐོས་དགའ་རྩོམ་དུ་འཇུག་དགའ།འོན་ཏེ་རྣམ་པ་ཅི་འདོད་དུ་སྒྱུར་མི་རུང་།མིང་གི་ཚོགས་པའི་ཡ་གྱལ་ཇེ་མང་དུ་བཏང་ན་དཔེ་ཆོས་ཀྱི་ཁྱད་ཆོས་ཤིག་འགྲོ་བ་དང་ཇེ་ཉུང་དུ་བཏང་ན་དོན་གྱི་གསལ་ཆ་མངོན་མི་ཐུབ།དཔེར་ན།ལྕོང་མོའི་ལུས་ཅན་ཞེས་པའི་དོན་ནིཔད་མའི་ཚལ་གྱི་ཟློས་གརལས་ཐོས་བསམ་ལྕོང་མོའི་ལུས་དང་འདྲ་མགོ་བོ་ཆེ་སྟེ་མཇུག་མ་ཕྲ་ཞེས་བྱ་བ་གང་བྱེད་ཀྱང་བསྒྲིམས་ཀྱང་རིམ་གྱིས་ལྷོད་དེ་དོན་མེད་དུ་འགྱུར་བའི་དཔེ་དེས་དཔེ་ཆོས་ཀྱི་སྦྱོར་བ་གཏན་ཆགས་པ་ཡིན་པས་མིང་གི་ཚོགས་པའི་ཡ་གྱལ་སྣོན་འཕྲི་བརྗེ་སྤོར་གང་ཡང་བྱེད་མི་རུང་སྟེ་ལྕོང་མོ་མགོ་རྡོག་གམ་ལྕོང་མོ་ཐོམ་བུ་འདྲ་སྦལ་པའི་ལྕོང་མོའི་དབྱིབས་ཅན་མི་ཡི་ལུས་ཅན་སོགས་སུ་བསྒྱུར་ན་དཔེ་ཆོས་དེའི་དོན་སྤུ་ཙམ་ཡང་སྟོན་མི་ཐུབ།དེས་ན་བོད་ཀྱི་རིག་གནས་ཀྱི་མཐོང་སྣང་དང་སྐད་ལུགས་ལྟར་དུ་བྱས་ན་སྟག་མགོ་ལུག་མཇུགམགོ་ཡོད་མཇུག་མེདཅེས་དམངས་ཀྱི་ཁ་རྒྱུན་དུ་སྔར་ནས་འཇགས་ཟིན་པ་འདི་ལྟར་བསྒྱུར་ན་བརྗོད་བདེ་ལ་གོ་བདེ་བའི་ཁྱད་ཆོས་ལྡན་པས་དེར་ཡུན་རིང་གཏན་ཆགས་ཀྱི་རང་བཞིན་ལྡན་ཡོད།